《和宗人见寄》
宋代·魏野

兀坐几忘形，柴门夜不扃。
稔怜丞相雨，瑞爱老人星。
妻识琴材料，童谙鹤性灵。
远山延颈望，疏竹枕肱听。
祖业存圭窦，年支有伏苓。
閒身寄精舍，狂迹在旗亭。
养药依丹诀，尝花验水经。
何时得相见，静话向松庭。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。